- Hindi News
- National
- सुबह 9 बजे ही 30 हजार बोरी धनिया आई तुलाई के लिए, बंद करने पड़े मंडी के गेट
सुबह 9 बजे ही 30 हजार बोरी धनिया आई तुलाई के लिए, बंद करने पड़े मंडी के गेट
{बाद में आने वाली जिंसों की आज होगी खरीद
भास्करन्यूज | रामगंजमंडी
कृषिउपजमंडी में शुक्रवार को जिंसों की आवक और बढ़ गई। सुबह ही धनिया, सरसों सहित अन्य जिंसों से मंडी फुल हो गई। ऐसे मेें पौने नौ बजे ही मंडी के गेट बंद करने पड़े। मंडी में इस सीजन में पहली बार धनिया की आवक 30 हजार बोरी पहुंच गई। इसके बाद देर शाम तक नीलामी प्रक्रिया चली।
शहर की कृषि उपजमंडी में गत दिनों से जिंसों की आवक में इजाफा हुआ है। धनिया के साथ सरसों चना की आवक भी लगातार बढ़ रही है। उपखंड क्षेत्र के साथ समीपवर्ती झालावाड़ जिला और मध्यप्रदेश से भी बडी संख्या में किसान यहां धनिया बेचने ला रहे हैं। मंडी में इन दिनों जिंसों की औसत आवक 36 से 40 हजार बोरी प्रतिदिन हो रही है। इससे मंडी में देर शाम तक नीलामी प्रक्रिया चल रही है। शुक्रवार को जिंसों की आवक और बढ़ गई। गुरुवार रात से ही दूरदराज क्षेत्र के किसान यहां पर धनिया और अन्य जिंस लेकर पहुंच रहे थे। ऐसे में सुबह साढ़े आठ बजे तक ही मंडी में करीब 45 हजार बोरी जिंसों की आवक हो चुकी थी। इससे मंडी जिंसों से अट गई। इसके चलते पौने नौ बजे ही मंडी के गेट बंद करने पड़े। मंडी में दोपहर तक किसान जिंस लेकर आते रहते हैं। पौने नौ बजे ही मंडी के गेट बंद होने से दोपहर तक बाहर वाहनों की लंबी कतारें लग गई, जो स्टेशन चौराहे तक पहुंच गई। ऐसे में बाद में आए किसानों की भी परेशानी बढ़ गई। मंडी सचिव दिवाकर दाधीच ने बताया कि शुक्रवार को जिंसों की आवक करीब 45 हजार बोरी पहुंच गई। इनमें सर्वाधिक 30 हजार बोरी धनिया था और करीब नौ हजार बोरी सरसों। धनिया की आवक पहले 20-25 हजार बोरी हो रही थी, यह शुक्रवार को 30 हजार बोरी पहुंच गई। ऐसे में पूरे यार्ड में धनिया की ढेरियां लग गई। वहीं मंडी परिसर के मैन रास्ते पर सरसों की ढेरियां लगाई गई। आवक बढऩे से देर शाम तक मंडी में नीलामी प्रक्रिया चलती रही। इसके बाद नीलाम को चुकी जिंसों को मंडी परिसर से हटाने का काम चला। तब जाकर रात को बाहर खड़े जिंसों से भरे वाहनों को मंडी में प्रवेश दिया गया। वहीं शुक्रवार को धनिया के भाव गुरुवार की भांति ही बने रहे। नया गीला धनिया 3500 से 4500 रुपए प्रति क्विंटल तक बिका।
थोड़ी सी देरी से 24 घंटे का इंतजार
मंडीमें आमतौर पर दोपहर तक जिंसों की आवक का सिलसिला चलता है। आसपास के किसान भी सुबह देर से जिंस लेकर आते हैं। शुक्रवार को आवक बढ़ने से पौने नौ बजे ही मंडी के गेट बंद करने पड़े। इससे नौ बजे तक आए किसानों को भी मंडी में प्रवेश नहीं मिल सका। अब उनकी जिंस शनिवार को नीलाम होगी। ऐसे में किसानों को अपनी जिंस नीलामी के लिए 24 घंटे से अधिक समय का इंतजार करना पड़ेगा। मंडी के सुबह ही गेट लगाने से बाद में आए किसान दिनभर परेशान हुए और बाहर ही वाहनों पर जिंस की रखवाली करते रहे।
रामगंजमंडी। मंडी में शुक्रवार को धनिया की आवक भी बढ़ गई। इससे मंडी में जगह ही कम पड़ गई।
रामगंजमंडी। बंपर आवक के चलते मंडी परिसर में बनाई अस्थाई चौकी।
रामगंजमंडी। गेट बंद करने से लगी जिंसों से भरे वाहनों की कतारें।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva